CELEX: 62005CO0233
Language: sl
Date: 2006-06-01 00:00:00
Title: Sklep Sodišča (šesti senat) z dne 1. junija 2006. # V.O.F. Dressuurstal Jespers proti Inspecteur van de Belastingdienst/Zuidwest/kantoor Breda van de rijksbelastingdienst. # Predlog za sprejetje predhodne odločbe: Gerechtshof 's-Hertogenbosch - Nizozemska. # Šesta direktiva o DDV - Pogodba za izdelavo iz naročnikovega materiala - Pojem ‚proizvedeno blago' - Dresura in trening konja - Obveznost obračuna davka. # Zadeva C-233/05.

Sklep Sodišča (šesti senat) z dne 1. junija 2006 – V.O.F. Dressuurstal Jespers
      (Zadeva C-233/05)
      „Šesta direktiva o DDV – Pogodba za izdelavo iz naročnikovega materiala – Pojem ‚proizvedeno blago‘ – Dresura in trening konja – Obveznost obračuna davka“
      1.                     Davčne določbe – Usklajevanje zakonodaj – Prometni davki – Skupni sistem davka na dodano vrednost – Dobave blaga – Pogodba
            za izdelavo iz naročnikovega materiala (Direktiva Sveta 77/388, člen 5(5)(a)) (Glej točke od 31 do 33 in točko 1 izreka.)
      2.                     Davčne določbe – Usklajevanje zakonodaj – Prometni davki – Skupni sistem davka na dodano vrednost – Obdavčljivi dogodek in
            obveznost obračuna davka (Direktiva Sveta 77/388, člen 10(2)) (Glej točke od 36 do 38 in točko 2 izreka)
      Predmet
      
         
               Predlog za sprejetje predhodne odločbe – Gerechtshof te 's-Hertogenbosch – Razlaga člena 5(7)(a) Direktive 77/388/EGS: Šesta
                  direktiva Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano
                  vrednost: enotna osnova za odmero (UL L 145, str. 1) – Dresura in trening konja začetnika z določenim namenom – Konj, izurjen
                  za jahalnega konja, ki je po dresuri in posebnem treningu zmožen sodelovati na tekmovanjih na višji stopnji – V obeh primerih:
                  proizvodnja novega blaga? – Pomembnost objektivne in izmerljive spremembe konja in uresničenje cilja – Plačilo davka po postopku
                  rednega obračuna
               
            Izrek 
      
         
                  1)
               
               
                  
               
               
                  	Člen 5(5)(a) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih
                     – Skupni sistem davka na dodano vrednost: enotna osnova za odmero, kakor je bila spremenjena z Direktivo Sveta 94/76/ES z
                     dne 22. decembra 1994, z uvedbo prehodnih ukrepov, ki se zaradi širitve Evropske unije 1. januarja 1995 uporabljajo v zvezi
                     z davkom na dodano vrednost, je treba razlagati tako, da ne gre za pogodbo za izdelavo iz naročnikovega materiala, kadar se
                     konja trenira, da bi se usposobil za jahalnega ali dresurnega konja in za sodelovanje na tekmovanjih, in da takega konja v
                     teh okoliščinah ni mogoče obravnavati kot proizvedeno blago.
                  
               
            
         
                  2)
               
               
                  
               
               
                  	Obveznost obračuna davka na dodano vrednost, ki ga je treba plačati na zneske, redno unovčene kot plačilo za opravljanje storitev,
                     ki jih sestavljajo dejavnosti treninga in dresure konj, je določena v pogojih iz člena 10(2) Šeste direktive.